**Методически указания**

**за оценяване на знанията, уменията и компетентностите на обучаемите по дисциплината**

**„Генетични алгоритми“**

Методическите указания регламентират конкретната дейност по оценяването на знанията, уменията и компетентностите на студентите по дисциплината „**Генетични алгоритми“.**

Те се отнасят за образователно-квалификационната степен „Магистър“ в задочна и дистанционна форма на организация на учебния процес.

Основни форми на контрол върху знанията, уменията и компетентностите на студентите, са текущото и сесийното оценяване.

**Текущото оценяване** се оформя от поставените оценки на контролните работи. Съгласно учебната програма за дисциплината „**Генетични алгоритми**“ са предвидени практически занятия, на които ще се задават задачи за изпълнение. Във всяка задача се предвижда решаване на определен брой въпроси. Оценките на решените въпроси се оформят в цели числа по шестобалната система и се обявяват своевременно от преподавателя. При неявяване на дадена задача, студентът получава оценка нула. При констатирана измама или опит за измама по време на провеждане на текуща форма на контрол – оценка нула за съответната форма на контрол.

**Сесийното оценяване** се оформя от поставената оценка на семестриалния изпит. Студентите могат да бъдат сесийно оценявани чрез решаване на тест и разработване на курсова работа. Студентите самостоятелно избират начина на сесийно оценяване, като заявяват своя избор на първите присъствени занятия.

Сесийният тест включва до двадесет отделни въпроса, като всеки отделен въпрос има само един верен отговор.

Курсовата работа има практическа насоченост и се препоръчва за разработване от студенти, които имат възможност да извършват конкретни проучвания в дадена организация.

Етапите на разработване на курсовата работа могат да протекат по следния начин:

• избор на проблем за изследване (тема) – избират се теми от списък с теми от учебно-методическия комплекс за дисциплината;

• обзор на литературата по въпроса - източниците могат да бъдат: учебници, практически материали, нормативни документи, книги и др.;

• извършване на практически изследвания в конкретна организация по темата;

• окончателно разработване на курсовата работа - структурата на курсовата работа трябва да има следният общ вид:

= заглавна страница;

= съдържание;

= увод;

= изложение;

= аналитична част;

= изводи и препоръки;

= използвани източници.

Препоръчително е, за онагледяване на аналитичната част на работата да се приложат фигури, снимки, таблици или графики. Препоръчителен обем на курсовата работа е около 20 страници, като се има предвид стандартни машинописни страници - 30 реда, 60-65 знака на ред.

Курсовата работа се представя за оценяване:

1) в електронен вид - най-късно до една седмица преди датата за явяване на изпит в системата за управление на обучението и

2) в хартиен вид - в деня на семестриалният изпит.

Електронният и хартиеният вид на курсовата работа следва да са идентични.

При констатирана измама или опит за измама по време на изпит студентът получава оценка нула и крайна оценка по дисциплината - Слаб (2,00).

Сесийната оценка се оформя в цели числа по шестобалната система.

**Крайната оценка** по учебната дисциплина се формира като общ резултат от текущото и сесийното оценяване по формулата:

**КО = 0,3×ТО +0,2 КП+ 0,5×СИ,** където:

КО – крайна оценка;

КП – курсов проект;

ТО – текуща оценка, получена от практическите задачи (текущо оценяване);

СИ – оценка, поставена на семестриалния изпит (сесийното оценяване).

Крайната оценка се оформя в цели числа по шестобалната система и се считат за положителни при постигната минимална оценка от 3,00. Тя се вписва в изпитния протокол, главната книга, студентската книжка и европейското дипломно приложение.

*Пример:* При провеждане на практическите занятия студент е получил оценката 5, а оценката от семестриалния изпит е 3. Крайната оценка ще е Добър (4,00).

КО = **0,3×5 + 0,2×5+ 0,5×3** = 1,5+1+1,5 = 4

Съгласно Правилника за приема и учебната дейност в НВУ „В.Левски” обучаем, който не се е явил без уважителна причина на изпит по време на редовна, поправителна или ликвидационна изпитна сесия получава оценка „слаб”. Уважителна причина за неявяване на изпит може да бъде заболяване, смърт на член на семейството, природно бедствие или задгранична служебна командировка. Тези обстоятелства се удостоверяват с документ, представен на ръководителя на основното звено (центъра) в едноседмичен срок след събитието. Неявилите се на изпити по уважителна причина полагат същите във време определено от ръководителя на основното звено (центъра).