**Методически указания**

**за оценяване на знанията, уменията и компетентностите на обучаемите по дисциплината**

**„Невронни мрежи“**

Методическите указания регламентират конкретната дейност по оценяването на знанията, уменията и компетентностите на студентите по дисциплината „Невронни мрежи“.

Те се отнасят за образователно-квалифика­ционната степен „магистър“ в задочна и дистанционна форма на организация на учебния процес.

Основни форми на контрол върху знанията, уменията и компетентностите на студентите, са текущото и сесийното оценяване.

**Текущото оценяване** се оформя от поставените оценки на контролните работи. Съгласно учебната програма за дисциплината „Невронни мрежи“ са предвидени семинарни занятия и упражнения, на които ще се задават задачи за изпълнение. Оценките на решените въпроси се оформят в цели числа по шестобалната система и се обявяват своевременно от преподавателя. При неявяване на дадена задача, студентът получава оценка слаб. При констатирана измама или опит за измама по време на провеждане на текуща форма на контрол – оценка слаб за съответната форма на контрол.

**Сесийното оценяване** се оформя от поставената оценка на семестриалния изпит. Студентите могат да бъдат сесийно оценявани чрез решаване на тест. Тест включва до тридесет отделни въпроса.

Курсовата работа има практическа насоченост.

Етапите на разработване на курсовата работа могат да протекат по следния начин:

• избор на проблем за изследване (тема) – избират се теми от списък с теми от учебно-методическия комплекс за дисциплината;

• обзор на литературата по въпроса - източниците могат да бъдат: учебници, практически материали, нормативни документи, книги и др.;

• извършване на практически изследвания по темата;

• окончателно разработване на курсовата работа - структурата на курсовата работа трябва да има следният общ вид:

= заглавна страница;

= съдържание;

= увод;

= изложение;

= аналитична част;

= изводи и препоръки;

= използвани източници.

Препоръчително е, за онагледяване на аналитичната част на работата да се приложат фигури, снимки, таблици или графики. Препоръчителен обем на курсовата работа е около 20 страници, като се има предвид стандартни машинописни страници - 30 реда, 60-65 знака на ред.

Курсовата работа се пред­ставя за оценяване:

1) в електронен вид - най-късно до една седмица преди датата за явяване на изпит в системата за управление на обучението и

2) в хартиен вид - в деня на семестриалният изпит (важи за студентите в задочна форма на обучение).

Електронният и хартиеният вид на курсовата работа следва да са идентични.

При констатирана измама или опит за измама по време на изпит студентът получава оценка нула и крайна оценка по дисциплината - Слаб (2,00).

Сесийната оценка се оформя в цели числа по шестобалната система.

**Крайната оценка** по учебната дисциплина се формира като общ резултат от текущото и сесийното оценяване по формулата:

КО = 0, 20.ТО +0,50.И+ 0,30.КП

където:

- КО е комплексна оценка;

- КП е оценката на курсовия проект;

- ТО е комплексна оценка, която се получава ТО = (ТО1 + ТО2)/2

ТО1 и ТО2 са оценките от текущия контрол по първа и втора тема

- И е оценката от изпита

Крайната оценка се оформя в цели числа по шестобалната система и се вписва в изпитния протокол, главната книга, студентската книжка и европейското дипломно приложение.

Съгласно Правилника за приема и учебната дейност в НВУ „В.Левски” обучаем, който не се е явил без уважителна причина на изпит по време на редовна, поправителна или ликвидационна изпитна сесия получава оценка „слаб”. Уважителна причина за неявяване на изпит може да бъде заболяване, смърт на член на семейството, природно бедствие или задгранична служебна командировка. Тези обстоятелства се удостоверяват с документ, представен на ръководителя на основното звено (центъра) в едноседмичен срок след събитието. Неявилите се на изпити по уважителна причина полагат същите във време определено от ръководителя на обучаващата катедра.